**กิตติกรรมประกาศ**

 วิทยานิพนธ์ฉบับนี้สำเร็จสมบูรณ์ได้ด้วยความกรุณา แนะนำ ดูแลและความช่วยเหลือจาก ผู้ช่วยศาสตราจารย์ ดร.ปิยะวดี สราภิรมย์ อาจารย์ที่ปรึกษาวิทยานิพนธ์หลัก และ ผู้ช่วยศาสตราจารย์ ว่าที่ ร.ต. ดร.อรัญ ซุยกระเดื่อง อาจารย์ที่ปรึกษาวิทยานิพนธ์ร่วม ผู้ช่วยศาสตราจารย์ ดร.มานิตย์ อัญญะโพธิ์ ประธานกรรมการสอบวิทยานิพนธ์ และรองศาสตราจารย์ ดร.ประสาท เนืองเฉลิม กรรมการสอบวิทยานิพนธ์ ที่ได้กรุณาให้คำแนะนำ และตรวจสอบ แก้ไขข้อบกพร่องตลอดจนเป็นกำลังใจเป็นอย่างดียิ่ง ผู้วิจัยขอกราบขอบพระคุณมา ณ โอกาสนี้ด้วย

 ขอกราบขอบพระคุณผู้เชี่ยวชาญที่กรุณาให้คำแนะนำตรวจสอบแก้ไขเครื่องมือที่ใช้ในการวิจัยและให้คำแนะนำอย่างดีเสมอมา

ขอขอบพระคุณ คณาจารย์ประจำหลักสูตรวิทยาศาสตรมหาบัณฑิต คณะวิทยาศาสตร์และเทคโนโลยี มหาวิทยาลัยราชภัฏมหาสารคาม ที่กรุณาประสิทธิ์ประสาทความรู้และประสบการณ์อันมีค่ายิ่งแก่ศิษย์

ขอขอบพระคุณคณะผู้บริหาร คณะครู นักเรียนโรงเรียนอนุกูลนารี จังหวัดกาฬสินธุ์
 ที่ได้ให้ความร่วมมือเป็นอย่างดี ในด้านการทดลองและเก็บรวบรวมข้อมูล

 ขอขอบพระคุณ สถาบันส่งเสริมการสอนวิทยาศาสตร์และเทคโนโลยี ที่ให้การสนับสนุนเงินทุนการศึกษาและทุนทำวิทยานิพนธ์ในครั้งนี้

ขอขอบพระคุณ บิดา มารดา และสมาชิกครอบครัว "ม่วงนาวงษ์" ที่ให้กำลังใจและช่วยเหลืออย่างดีตลอดระยะเวลาที่ศึกษาและทำการวิจัย พร้อมทั้งสนับสนุนกำลังทรัพย์ ตลอดจนให้คำแนะนำในการศึกษาและการวิจัยในครั้งนี้

นอกจากนี้ผู้วิจัยขอขอบคุณทุกท่านที่เกี่ยวข้องกับการวิจัยที่ไม่ได้กล่าวถึง ที่คอยให้ความช่วยเหลือ โดยเฉพาะพี่ๆและเพื่อนๆ นักศึกษาสาขาชีววิทยาศึกษา ที่ให้คำแนะนำช่วยเหลือในการค้นคว้าข้อมูลที่นำมาใช้ประกอบการรายงานการวิจัยและให้กำลังใจเป็นอย่างดีเสมอมา

 คุณค่าและประโยชน์ของวิทยานิพนธ์ฉบับนี้ ผู้วิจัยขอน้อมรำลึกถึงพระคุณบิดา มารดา ตลอดจนบูรพาจารย์และผู้มีพระคุณทุกท่าน

 นางสาวสุธีรา ม่วงนาวงษ์